### Beslutninger

Fremsendes til Teknisk Udvalg til behandling i henhold til beslutning i byrådets møde den 8. november 2023.

###

[adresse] 5-7 ønskes transformeret til boliger og til lokaler til offentlige formål.

### Resume

[adresse] 5-7 ønskes ombygget til boliger og til lokaler til offentlige formål (idræts- og fritidsformål). Hjørneejendommen bevares samtidig med at der tilføres tre nye etager.

Værkstedsbygningen mod [adresse] bevares i sin helhed.

Byggesagen behandles i byrådet, da Teknik og Miljø vurderer, at den opfylder administrationsgrundlagets kriterier om, at byggesager af principiel betydning, sager med væsentlige konsekvenser eller sager med væsentlig politisk interesse, fx større byggesager i midtbyen, skal godkendes i byrådet.

Projektets realisering kræver dispensationen fra lokalplanen til en ekstra etage. Endvidere skal kommunen tillade fravigelse af kommuneplanrammens bestemmelser om maksimalt antal etager og bebyggelsesprocent.

Bevaring af hele værkstedsbygningen udfordrer mulighederne for at etablere tilstrækkeligt med opholdsarealer på terræn. Projektet indeholder derfor etablering af et nyt sammenhængende gårdrum med en naboejendom.

Kultur og Borgerservice har sendt indstilling til Byrådet om godkendelse af lejeaftale og anlægsudgift til brug af værkstedsbygning til forening, sports- og fritidsformål.

Partshøring har medført indsigelser, der primært handler om bebyggelsens omfang, manglende opholdsareal, skyggegener samt ønske om flere parkeringspladser.

### Beslutningspunkter

Det indstilles:

At 1) [adresse] bemyndiger Teknik og Miljø til at meddele de nødvendige dispensationer fra lokalplanen samt de nødvendige tilladelser til at overskride kommuneplanrammens bestemmelser for så vidt angår etageantal på hjørnebygningen, så der kan arbejdes videre med den endelige udformning af projektet.

At 2) [adresse] bemyndiger Teknik og Miljø til at arbejde videre med udgangspunkt i, at der sker en reduktion af kravet til opholdsarealer.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 30-10-2023

Abelone Danielsen: 9

Fremsendes til [adresse] med bemærkning, at Magistraten i mødet den 30. oktober 2023 anbefaler, at byrådet tiltræder Magistratsafdelingen for Teknik og Miljøs indstilling af 10. oktober 2023.

Svenning Johansen tog forbehold.

Magistratsafdelingen for Teknik og Miljø udarbejder notat til byrådet vedrørende forhandlingsmandat, jævnfør indstillingspunkt 2.

Rådmand Iver Jeppesen og Christopher Nissen var forhindret i at deltage i sagens behandling.